

REPUBLIKA HRVATSKA

VUKOVARSKO-SRIJEMSKA ŽUPANIJA

msotw9_temp0**OPĆINA TOVARNIK**

**OPĆINSKO VIJEĆE**

KLASA: 021-05/19-03/33

URBROJ: 2188/12-04-19-1

Tovarnik, 19.7.2019.

Temeljem članaka 26., 33., 44. i 48. Zakona o komunalnom gospodarstvu (NN 68/18 i 110/18) i članka 31. Statuta Općine Tovarnik (Službeni vjesnik Vukovarsko-srijemske županije broj 4/13, 14/13 i 1/18 ), Općinsko vijeće Općine Tovarnik na svojoj 20. sjednici održanoj 19.7.2019., donosi:

**ODLUKU  
o komunalnim djelatnostima na području Općine Tovarnik**

**Članak 1.**

Ovom Odlukom utvrđuju se komunalne djelatnosti koje se obavljaju na području Općine Tovarnik, način i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine.

**Članak 2.**

Na području Općine Tovarnik obavljaju se sljedeće komunalne djelatnosti:

* Komunalne djelatnosti kojima se osigurava održavanje komunalne infrastrukture:

1. Održavanje nerazvrstanih cesta
2. Održavanje javnih zelenih površina
3. Održavanje građevina, uređaja i predmeta javne namjene
4. Održavanje groblja i krematorija unutar groblja
5. Održavanje čistoće javnih površina
6. Održavanje javne rasvjete.

* Uslužne komunalne djelatnosti:

1. Usluge ukopa
2. Obavljanje dimnjačarskih poslova

Članak 3.

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

(5) Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

(6) Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

(7) Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

(8) Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Članak 4.

Pod uslugama ukopa pokojnika unutar groblja podrazumijevaju se ispraćaj i ukop unutar groblja u skladu s posebnim propisima.

Pod dimnjačarskim poslovima podrazumijeva se čišćenje i kontrola dimnjaka, dimovoda i uređaja za loženje u građevinama.

Članak 5.

Osim komunalnih djelatnosti iz članka 2. ove Odluke, obzirom da se iste smatraju od iznimnog značenja za Općinu Tovarnik i njezino stanovništvo, kao komunalne djelatnosti određuju se i:

1. Deratizacija i dezinsekcija;

Pod *deratizacijom* i dezinsekcijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

1. veterinarsko-higijeničarski poslovi;

Pod *veterinarsko higijeničarskim poslovima* razumijeva se hvatanje i zbrinjavanje pasa i mačaka bez nadzora, te uklanjanje uginulih pasa i mačaka i drugih životinja s javnih površina.

1. Čišćenje septičkih i sabirnih jama

Pod čišćenjem septičkih i sabirnih jama podrazumijeva se čišćenje tj. odvoz otpadnih voda iz jama

Članak 6.

Komunalne djelatnosti na području Općine Tovarnik mogu obavljati:

1. komunalni djelatnici Općine Tovarnik
2. pravna i fizička osoba na temelju ugovora o koncesiji
3. pravne ili fizičke osobe na temelju pisanog ugovora o povjeravanju obavljanja komunalnih djelatnosti.

Članak 7.

Pravne i fizičke osobe na temelju ugovora o koncesiji, mogu obavljati komunalnu djelatnost vezanu za obavljanje dimnjačarskih poslova i čišćenje septičkih i sabirnih jama.

Članak 8.

Pravne ili fizičke osobe, na temelju pisanog ugovora o povjeravanju obavljanja komunalnih djelatnosti, mogu obavljati na području Općine Tovarnik sljedeće komunalne djelatnosti:

1. održavanje nerazvrstanih cesta
2. održavanje javne rasvjete
3. deratizacija i dezinsekcija
4. veterinarsko-higijeničarski poslovi
5. usluge ukopa

Članak 8.

Ostale komunalne djelatnosti navedene u ovoj Odluci, obavljaju komunalni djelatnici Općine Tovarnik.

Članak 9.

*Koncesija se može dati pravnoj ili fizičkoj osobi registriranoj za obavljanje djelatnosti iz stavka 7. na vrijeme od najduže 5 godina.*

***Članak 10.***

*Postupak davanja koncesije provodi se u skladu sa Zakonom o koncesijama, Zakonom o komunalnom gospodarstvu i ovom Odlukom.*

*Postupak davanja koncesije započinje danom slanja na objavu obavijesti o namjeri davanja koncesije koja se zajedno s dokumentacijom za nadmetanje objavljuje u elektroničkom oglasniku javne nabave Republike Hrvatske, a završava izvršnošću odluke o davanju koncesije ili odluke o poništenju postupka davanja koncesije.*

*Odluku o slanju obavijesti o namjeri davanja koncesije donosi načelnik.*

*Postupak javnog natječaja provodi Povjerenstvo, koje kod otvaranja ponuda sastavlja zapisnik o otvaranju ponuda te zapisnik o pregledu i ocjeni ponuda čiji sadržaj je utvrđen propisima kojima je reguliran postupak javne nabave.*

*Članak 11.*

*Odluku o odabiru najpovoljnijeg ponuditelja donosi Općinsko vijeće.*

*Odluka o davanju koncesije sadržava podatke koji su propisani Zakonom o koncesijama te obrazloženje razloga za odabir najpovoljnijeg ponuditelja i druge odgovarajuće podatke u skladu s dokumentacijom za nadmetanje, podnesenom ponudom te odredbama posebnog zakona.*

*Na temelju odluke o davanju koncesije načelnik s odabranim ponuditeljem sklapa ugovor o koncesiji.*

Članak 12.

*Postupak odabira osobe s kojom se sklapa ugovor o povjeravanju obavljanja komunalnih djelatnosti iz članka 8. ove Odluke, te sklapanje, provedba i izmjene tog ugovora provode se prema propisima o javnoj nabavi, odnosno prema aktima Općine Tovarnik o jednostavnoj nabavi: Pravilniku o jednostavnoj nabavi i prema Odluci o izmjenama i dopunama Pravilnika o jednostavnoj nabavi.*

*Članak 13.*

Ugovor o povjeravanju obavljanja komunalnih djelatnosti iz stavka 1. može se zaključiti najduže na vrijeme do 4 (četiri) godine.

Procijenjena vrijednost kod višegodišnjih ugovora temelji na cjelokupnom razdoblju trajanju ugovora.

Članak 14.

Nakon provedenog postupka odabira najpovoljnijeg ponuditelja, Ugovor o povjeravanju obavljanja komunalne djelatnosti u ime Općine Tovarnik sklapa općinski načelnik.

Ugovor iz stavka 1. ovoga članka sadrži:

1. komunalne djelatnosti za koje se sklapa ugovor,
2. vrijeme na koje se sklapa ugovor,
3. vrstu i opseg komunalnih usluga,
4. način određivanja cijene komunalnih usluga, te način i rok plaćanja izvršenih usluga,
5. jamstvo izvršitelja o ispunjenju ugovora.

**Članak 15.**

U slučaju povećanja ili smanjenja opsega obavljanja komunalne djelatnosti ili cijene u tijeku roka na koji je zaključen ugovor, sporazumno će se sačiniti dodatak (aneks) ugovora, koji će zaključiti Općinski načelnik u skladu sa svojim zakonskim ovlastima, a uz prethodnu suglasnost Općinskog vijeća Općine Tovarnik.

**Članak 16.**

Danom stupanja na snagu ove Odluke prestaje važiti Odluka o komunalnom redu KLASA: 363-01/10-01/01; URBROJ.: 2188/12-04-10-1 od dana 24.rujna 2010., Službeni vjesnik Vukovarsko-srijemske županije 18/10)

**Članak 17.**

Ova Odluka stupa na snagu osmi dan od dana odjave u Službenom vjesniku Vukovarsko-srijemske županije.

PREDSJEDNIK OPĆINSKOG VIJEĆA

Dubravko Blašković